สำหรับวัดไทรแห่งอื่น ดูที่ วัดไทร

**วัดไทร** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร

ประวัติ
-------

ประวัติการสร้างและผู้ใดสร้างวัดไทรนั้นไม่มีหลักฐานแน่ชัด แต่เมื่อสันนิษฐานจากองค์พระพุทธรูปที่มีอยู่ในวิหาร และดูจากพระปรางค์หรือเจดีย์ สันนิษฐานว่าน่าจะเป็นฝีมือช่างสมัยอยุธยาตอนปลาย ขณะที่เจดีย์บางองค์ระบุ ร.ศ. 123 คือสร้างในสมัยกรุงรัตนโกสินทร์ จากข้อมูลในหนังสือ *ประวัติวัดทั่วราชอาณาจักร* สันนิษฐานว่าสร้างขึ้นในสมัยรัตนโกสินทร์ราว พ.ศ. 2410 ไม่ปรากฏนามและประวัติผู้สร้าง วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541

อาคารเสนาสนะ
------------

อุโบสถหลังใหม่ปัจจุบันซึ่งยกสูงจากระดับพื้น เป็นที่ประดิษฐานพระประธานของวัด คือ พระพุทธชินราชจำลอง ได้เริ่มก่อสร้างและวางศิลาฤกษ์เมื่อวันที่ 16 มกราคม พ.ศ. 2537 แล้วเสร็จในปี พ.ศ. 2542 หน้าบันอุโบสถมีตราสัญลักษณ์งานฉลองสิริราชสมบัติครบ 50 ปีของพระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อ พ.ศ. 2539 ใบเสมาทำจากหินชนวนขนาดเล็กล้อมรอบอุโบสถ พระอุโบสถหลังเก่าซึ่งปัจจุบันเป็นพระวิหารปิดตาย เนื่องจากถูกขโมยพระพุทธรูปอยู่บ่อยครั้ง เจดีย์พระธาตุสีทองที่สร้างขึ้นในสมัยพระครูโสภณธรรมรังษีเป็นเจ้าอาวาส ภายในบรรจุพระสารีริกธาตุ และอัฐิหลวงปู่สุ่นและอัฐิหลวงพ่อพูน กิตติสาโร เจ้าอาวาสองค์ก่อน มณฑปหลวงปู่พุ่มภายในมีรูปเหมือนของหลวงปู่พุ่มขนาดเท่าองค์จริง

ศาลเจ้าพ่อเรืองอันเป็นที่นับถือของชาวจีนย่านบางรัก ภายในจะมีรูปหล่อปูนปั้นของเจ้าพ่อเรืองในชุดนักรบมือซ้ายถือดาบ ประวัติของเจ้าพ่อเรืองนั้น สันนิษฐานว่าเป็นขุนเรือง ทหารผู้กล้าในการสู้ศึกสมัยกรุงศรีอยุธยา องค์เจ้าพ่อเรืองลอยมาติดที่ท่าเทียบเรือแถววัดสวนพลู ชาวจีนได้สร้างศาลและอัญเชิญท่านมาอยู่ที่ตรอกไก่ (ถนนศรีเวียงในปัจจุบัน) แต่เมื่อมีการสร้างโรงแรมขึ้น จึงอัญเชิญมายังวัดไทร

รายนามเจ้าอาวาส
---------------

* หลวงพ่อรุ่ง
* หลวงพ่อสุ่น
* อาจารย์แก้ว
* หลวงตาหนู
* หลวงพ่อพูน กิตฺติสาโร
* พระครูโสภณธรรมรังษี (อุดม สุภจาโร (เกตุสืบ))
* พระครูนิโครธปัญญาคุณ (ปรีชา ปุณฺณสีโล)

อ้างอิง
-------

1. ↑  "ทำความรู้จัก "วัดไทร บางโคล่" วัดโบราณในสมัยอยุธยา". *เอ็มไทย*. คลังข้อมูลเก่าเก็บจากแหล่งเดิมเมื่อ 2020-11-25. สืบค้นเมื่อ 2020-10-09.
2. ↑  ธนภัทร์ ลิ้มหัสนัยกุล. "ตามสืบร่องรอยของวัดเก่าชื่อโหลที่กำลังเป็นที่พูดถึงบนหน้าหนึ่งหนังสือพิมพ์". *เดอะคลาวด์*.

แหล่งข้อมูลอื่น
---------------

* เว็บไซต์ทางการ

| * ด
* ค
* ก
เขตบางคอแหลม |
| --- |
| แขวง | 
* บางคอแหลม
* วัดพระยาไกร
* บางโคล่

 | ที่ตั้งของเขตบางคอแหลมในกรุงเทพมหานคร |
| ประวัติศาสตร์ | 
* จังหวัดพระประแดง
	+ อำเภอบ้านทะวาย
* จังหวัดพระนคร
	+ อำเภอยานนาวา
* เขตบางคอแหลม

 |
| ภูมิศาสตร์ | 
* แม่น้ำเจ้าพระยา
* คลองบางมะนาว

 |
| เศรษฐกิจ | 

|  |  |
| --- | --- |
| คมนาคม | 
* ถนน
	+ พระรามที่ 3
	+ เจริญกรุง
	+ เจริญราษฎร์
	+ รัชดาภิเษก
	+ มไหสวรรย์
	+ จันทน์
	+ สาธุประดิษฐ์
	+ สุดประเสริฐ
	+ แฉล้มนิมิตร
* ทางพิเศษศรีรัช
* รายชื่อทางแยก
* สะพานข้ามแม่น้ำเจ้าพระยา
	+ กรุงเทพ
	+ พระราม 3
* รถโดยสารประจำทางด่วนพิเศษ สายช่องนนทรี-ราชพฤกษ์
* เรือด่วนเจ้าพระยา
* *รถไฟฟ้าสายสีเทา* (โครงการ)
* *รถรางสายบางคอแหลม* (ยุติ)

 |
| ธุรกิจ | 
* เอเชียทีค เดอะริเวอร์ฟรอนต์
* เทอร์มินอล 21 พระราม 3

 |

 |
| สังคม | 

|  |  |
| --- | --- |
| วัฒนธรรม | 
* วัด
	+ เรืองยศสุทธาราม
	+ วรจรรยาวาส
	+ บางโคล่นอก
	+ ลาดบัวขาว
	+ ไทร
	+ ไผ่เงินโชตนาราม
	+ ราชสิงขร
* โบสถ์นักบุญยอแซฟ
* มัสยิดอัลอะติ๊ก

 |
| สาธารณสุข | 
* โรงพยาบาลเจริญกรุงประชารักษ์

 |

 |
| หมวดหมู่ หมวดหมู่ |



วิกิมีเดียคอมมอนส์มีสื่อที่เกี่ยวข้องกับ **วัดไทร**